b'\n_START_ARTICLE_\nClass One\n_START_PARAGRAPH_\nClass One World Powerboat Championship (Offshore Class One) er betegnelsen for den st\xc3\xb8rste offshore b\xc3\xa5tracingklassen.\n_START_SECTION_\nB\xc3\xa5tene\n_START_PARAGRAPH_\nI klassen kj\xc3\xb8res det med katamaraner p\xc3\xa5 omtrent 14 meter lenge og 3,5 meter brede, bygget i komposittmaterialer. De har to V8 eller V12 bensinmotorer p\xc3\xa5 maks 928 hestekrefter per motor. B\xc3\xa5tene gj\xc3\xb8r ca. 140 knop (260 km/t), og skal veie minst 4,8 tonn ved m\xc3\xa5lpassering. B\xc3\xa5tene styres av to piloter, en f\xc3\xb8rer som styrer, og en trottelmann som tar seg av speed, gir og trim. B\xc3\xa5tene har rustfrie propeller med fem eller seks blad,_NEWLINE_Tidligere gikk b\xc3\xa5tene p\xc3\xa5 fri eksos, men etter nye regler i 2009 m\xc3\xa5 alle ha eksosutslippet ned i sj\xc3\xb8en, som demper st\xc3\xb8yen fra 120 til 100 desibel. Etter en ulykke i 2009 hvor en Victory Team b\xc3\xa5t krasjet i Dubai og begge pilotene omkom, ble alle cockpitene bygd om med ekstra skott foran og bak. I tillegg ble toppen av cockpiten forsterket for \xc3\xa5 t\xc3\xa5le st\xc3\xb8rre belastning.\n_START_SECTION_\nArrang\xc3\xb8rland\n_START_PARAGRAPH_\nL\xc3\xb8pene kj\xc3\xb8res blant annet i Norge, Sverige, Brasil, Italia og Dubai. I Norge arrangeres racene under selskapet Norwegian Grand Prix.'